Maisie Williams

Margaret Constance "Maisie" Williams (ruggit er 15 Averil 1997), she aghteyr Sostynagh ren toshiaghey e coorse cloie ayns 2011 myr Arya Stark, karacteyr toshee 'sy straih ghrama yindyssagh HBO, Game of Thrones (2011–2019). Hooar Williams ard-voylley as accolaidyn son yn obbyr va jeant eck, as hooar ee daa enmyssaght son Aundyr Primetime Emmy son yn Aghteyr Bwoirrin Co-hassooaagh Ard-yindyssagh ayns Straih Ghrama as enney dowanagh. Ta tuarystalyn elley Williams goaill stiagh y scannane çhellveeish Cyberbully (2015), scannane creauagh jeigeyragh far-skeeal sheanse Goaldagh iBoy (2017) as y straih ghrama yantys aitt Two Weeks to Live (2020). Ren Williams cur e goo rish Cammie MacCloud 'sy straih eddyrvoggyl vioghit Americaanagh Gen:Lock (2019–jiu).

Ayns 2014, ren ee cloie 'sy chied ard-scannane eck, y drama folliaght The Falling. Va co-phaartyn mooarey eck chammah ayns scannaneyn elley, goaill stiagh y scannane drama shendeeagh Mary Shelley (2017), y scannane aitt spoyrt roie-hendeeagh Early Man (2018), as y scannane drama aitt graihagh Then Came You (2018). Ayns 2020, ren ee cloie 'sy scannane atçhim far-feniagh The New Mutants as y scannane creauagh shicklaagagh The Owners. Haink e toshiaght er yn ardan ayns 2018 'sy chloie liorish Lauren Gunderson, I and You ec y Hampstead Theatre ayns Lunni raad hooar ee aavriwnyssyn ard-ennymagh as ard-voyllagh,

Kianglaghyn magh



Ronney:Ruggyryn 'sy vlein 1997
Ronney:Deiney ass Bristol
Ronney:Aghteyryn fillym bwoirrin Sostynagh
Ronney:Aghteyryn çhellveeish bwoirrin Sostynagh
Ronney:Aghteyryn goo bwoirrin Sostynagh